HUS-yhtymä

HUS-yhtymä (viittaa pidempään nimeen Helsingin kaupungin ja muun Uudenmaan maakunnan hyvinvointialueiden sosiaali- ja terveydenhuollon yhtymä), lyh. HUS eli Hus on Marinin hallituksen soteuudistuksessa Helsingin kaupungin ja muun Uudenmaan maakunnan neljän hyvinvointialueen välisellä perussopimuksella 1. tammikuuta 2023 perustettu julkisoikeudellinen yhteisö, joka koordinoi sosiaali- ja terveydenhuoltoa sekä pelastustoimintaa Uudellamaalla. Helsingin kaupungilla ja muun Uudenmaan maakunnan hyvinvointialueilla on lakiin perustuva velvollisuus kuulua HUS-yhtymään. Sosiaali- ja terveydenhuollon uudistuksessa Helsingin ja Uudenmaan sairaanhoitopiirin toiminta lakkasi ja kuntayhtymän varat, velat, vastuut ja sitoumukset siirtyivät perustetulle HUS- yhtymälle. Helsingin kaupungin ja muun Uudenmaan maakunnan hyvinvointialueiden osuudet yhtymän varoihin ja vastuu sen veloista määräytyvät näiden peruspääomaosuuksien suhteessa. Ylintä päätösvaltaa HUS:ssä käyttää yhtymävaltuusto tai yhtymäkokous, jonka jäsenet Helsingin kaupunki ja muun Uudenmaan maakunnan hyvinvointialueet valitsevat peruspääomaosuuksiensa tai asukaslukujensa suhteessa siten, kuin perussopimuksessa on sovittu. Eduskunta hyväksyi sosiaali- ja terveydenhuollon uudistuksen lakiesitykset 23.6.2021. Hyvinvointialueet perustettiin sosiaali- ja terveydenhuollon sekä pelastustoimen uudistuksen toimeenpanolailla, joka tuli voimaan 1.7.2021. HUS- yhtymä katsottiin perustetuksi sen jälkeen, kun Helsingin kaupunki ja muun Uudenmaan maakunnan hyvinvointialueet hyväksyivät yhtymän perussopimuksen. Erikoissairaanhoidon järjestämisvastuu yhtymälle siirtyi samalla, kun sosiaali- ja terveydenhuollon järjestämisvastuu hyvinvointialueille eli 1.1.2023. == HUS-yhtymän tehtävät == HUS-yhtymällä on järjestämisvastuu HUS Helsingin yliopistolliselle sairaalalle kuuluvista lakisääteisistä tehtävistä ja niistä terveydenhuollon palveluista, joista on sovittu yhtymän sekä Helsingin kaupungin ja muun Uudenmaan maakunnan hyvinvointialueiden välisessä järjestämissopimuksessa. Lakisääteisiin tehtäviin kuuluvat: * yliopistosairaalatasoinen erikoissairaanhoito sekä kiireellinen hoito ja ensihoito Uudenmaan maakunnassa * yhtymälle keskitettävä erityistason hoito valtakunnallisesti ja yhtymän yhteistyöalueella * yliopistollisen sairaalan erikoissairaanhoidon opetuksen ja tutkimuksen järjestämisen edellyttämät palvelut * varautuminen häiriötilanteisiin ja poikkeusoloihin sekä sosiaali- ja terveydenhuollon valmiuskeskuksen tehtävät. == Husin toiminnan rahoitus == Yhtymän toiminta rahoitetaan Helsingin kaupungin ja muun Uudenmaan maakunnan hyvinvointialueiden saamalla valtion rahoituksella. Hus ei saa valtionrahoitusta suoraan. Myös yhtymän rahoitus opetus- ja tutkimustoimintaan sisältyy Helsingin kaupungin ja muun Uudenmaan maakunnan hyvinvointialueiden saamaan valtion rahoitukseen. == Husin sairaalat == Pääosa sairaaloista on yhtymän ylläpitämiä. Lisäksi Uudellamaalla on joitain hyvinvointialueiden sairaaloita, joissa on tyypillisesti jotain HUS:n toimintoja. Esimerkiksi Länsi-Uudenmaan hyvinvointialueen Espoon sairaalassa on yhtymän vastuulla olevaa synnytystoimintaa ja Vantaan ja Keravan hyvinvointialueen Katriinan sairaalasta löytyy Huslabin näytteenotto ja röntgen. Sairaala Kunta Osoite Koordinaatit Kuva Lisätietoja (www-sivu) Auroran sairaala Helsinki Nordenskiöldinkatu 20, 00250 Helsinki Auroran sairaala Espoon sairaalaHuom 1. Espoon sairaala on pääosaltaan Länsi-Uudenmaan hyvinvointialueen käytössä, HUSin vuokraamat synnytystoiminnan tilat sijaitsevat 4. kerroksessa. Espoo Karvasmäentie 6, 02740 Espoo Espoon sairaala, Espoon sairaala Haartmanin sairaala Helsinki Haartmaninkatu 4, 00290 Helsinki Herttoniemen sairaala Helsinki Kettutie 8, 00800 Helsinki Hyvinkään sairaala Hyvinkää Sairaalankatu 1, 05850 Hyvinkää 150px Hyvinkään sairaala, Päivystys (Hyvinkään sairaala) Iho- ja allergiasairaala Helsinki Meilahdentie 2, 00250 Helsinki Jorvin sairaala Espoo Turuntie 150, 02740 Espoo Jorvin sairaala, Jorvin yhteispäivystys Katriinan sairaala/Vantaan sairaalaHuom 2. Vantaan sairaala on Vantaan ja Keravan hyvinvointialueen ylläpitämä sairaala. Sillä on toimintaa Katriinan sairaalan ohella Peijaksen sairaalassa ja Koivukylän terveysasemalla. Vantaa Katriinankuja 4, 01760 Vantaa Vantaan sairaala Kellokosken sairaala (Ohkolan sairaala) Mäntsälä Ohkolantie 10, 04500 Kellokoski (Mäntsälän Hyökännummi) Kirurginen sairaala Helsinki Kasarmikatu 11-13, 00130 Helsinki Kirurginen sairaala Laakson sairaala Helsinki Rakennus 4, R-rappu, Lääkärinkatu 8, 00250 Helsinki Laakson sairaala Leppävaaran psykiatrian poliklinikat Espoo Linnoitustie 7, 02600 Espoo Lohjan sairaala Lohja Sairaalatie 8, 08200 Lohja Malmin sairaala Helsinki Talvelantie 6, 00700 Helsinki Malmin sairaala, Malmin yhteispäivystys Meilahden kolmiosairaala Helsinki Haartmaninkatu 4, 00290 Helsinki Meilahden kolmiosairaala, Meilahden sairaala-alueen kartta; HUS Helsingin yliopistollinen sairaala Meilahden tornisairaala Helsinki Haartmaninkatu 4, 00290 Helsinki Myyrmäen psykiatrian poliklinikat Vantaa Liesikuja 5, 01600 Vantaa Naistenklinikka Helsinki Haartmaninkatu 2, 00290 Helsinki Naistenklinikka, Päivystys (Naistenklininkka) Peijaksen sairaala Vantaa Sairaalakatu 1, 01400 Vantaa Porvoon sairaala Porvoo Sairaalantie 1, 06150 Porvoo Psykiatriakeskus Helsinki Välskärinkatu 12, 00260 Helsinki Raaseporin mielenterveyskeskus Raasepori Carpelanintie 19 C, 10600 Tammisaari Raaseporin sairaala Raasepori Itäinen Rantakatu 9, 10600 Tammisaari Silmä-korvasairaala Helsinki Haartmaninkatu 4 C/E, 00290 Helsinki Syöpätautien klinikka Helsinki Paciuksenkatu 3, 00290 Helsinki Töölön sairaala Helsinki Topeliuksenkatu 5, 00260 Helsinki Uusi lastensairaala Helsinki Stenbäckinkatu 9, 00290 Helsinki Uusi lastensairaala, Lasten päivystys ===Katso myös=== *Paloniemen sairaala (Lohja), aiempi psykiatrinen sairaala (toiminnot pääosin siirretty Lohjan sairaalan yhteyteen) *Puistosairaala (Helsinki), entinen Lastenklinikka, suunniteltu avautuminen vaiheen 1 osalta 2022 *Siltasairaala (Helsinki), rakenteilla, suunniteltu avautuminen 2023 *Tammiharjun sairaala (Tammisaari, Raasepori), entinen psykiatrinen sairaala, nykyinen Raaseporin kaupungintalo == Lähteet == ==Aiheesta muualla== * Luokka:Julkinen terveydenhoito Suomessa *